PMIndiaData/PMIndiaSum huggingface dataset:
પ્રધાનમંત્રીએ વિકલાંગ વ્યક્તિઓના આંતરરાષ્ટ્રીય દિવસ પર આપણી દિવ્યાંગ બહેનો અને ભાઈઓની હિંમત અને સિદ્ધિઓની પ્રશંસા કરી

પ્રધાનમંત્રી શ્રી નરેન્દ્ર મોદીએ વિકલાંગ વ્યક્તિઓના આંતરરાષ્ટ્રીય દિવસ પર આપણી દિવ્યાંગ બહેનો અને ભાઈઓના મનોબળ અને સિદ્ધિઓની પ્રશંસા કરી છે. ટ્વીટ્સની શ્રેણીમાં, પ્રધાનમંત્રી કહ્યું; “આંતરરાષ્ટ્રીય વિકલાંગ વ્યક્તિઓના દિવસે, હું આપણી દિવ્યાંગ બહેનો અને ભાઈઓના મનોબળ અને સિદ્ધિઓની પ્રશંસા કરું છું. આપણી સરકારે અસંખ્ય પહેલો હાથ ધરી છે જેણે વિકલાંગ વ્યક્તિઓ માટે તકો ઊભી કરી છે અને તેમને ઝળકવા માટે સક્ષમ બનાવ્યા છે.” “અમારી સરકાર સુલભતા પર સમાન રીતે ધ્યાન કેન્દ્રીત કરે છે, જે ફ્લેગશિપ પ્રોગ્રામ્સ અને નેક્સ્ટ જનરેશન ઇન્ફ્રાના નિર્માણમાં પ્રતિબિંબિત થાય છે. હું વિકલાંગ વ્યક્તિઓના જીવનમાં સકારાત્મક તફાવત લાવવા માટે પાયાના સ્તરે કામ કરતા તમામ લોકોના કાર્યોની પણ પ્રસંશા કરવા માગું છું. ”
પ્રધાનમંત્રીએ શ્રી સીએસ શિવલ્લીના નિધન પર શોક વ્યક્ત કર્યો

પ્રધાનમંત્રી શ્રી નરેન્દ્ર મોદીએ શ્રી સીએસ શિવલ્લીના નિધન પર શોક વ્યક્ત કર્યો હતો. પ્રધાનમંત્ર મંત્રીએ કહ્યું, “કર્ણાટકના મંત્રી શ્રી સીએસ શિવલ્લીનાં નિધન પર તેમના પરિવાર અને સમર્થકોને મારી સહાનુભૂતિ. કર્ણાટકમાં એમની સેવા માટે શ્રી શિવલ્લી હંમેશા યાદ રહેશે. એમના આત્માને શાંતિ મળે.”
મંત્રીમંડળે દવાઓની પરંપરાગત પદ્ધતિઓના ક્ષેત્રમાં સહકાર માટે મ્યાન્માર સાથે એમઓયુને મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળે ભારત અને મ્યાન્માર વચ્ચે દવાઓની પરંપરાગત પદ્ધતિઓના ક્ષેત્રમાં થયેલા સમજૂતીકરાર (એમઓયુ)ને મંજૂરી આપી છે. આ એમઓયુ આયુષ/મ્યાન્મારમાં દવાઓની પરંપરાગત પદ્ધતિઓના પ્રોત્સાહન માટે બંને દેશો વચ્ચે સહકાર માટે માળખું પ્રદાન કરશે. તે દવા અને સંરક્ષણ, ઉત્પાદન અને ધારાધોરણો સ્થાપિત કરવા આયુષ પદ્ધતિઓનું મહત્ત્વ વધશે.
મંત્રીમંડળેનવા એનઆઈટીના કાયમી પરિસરની સ્થાપના માટે સુધારેલા ખર્ચ અંદાજને મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાંમળેલી મંત્રીમંડળે નવા નેશનલ ઇન્સ્ટિટ્યુટ ઓફ ટેકનોલોજી(એનઆઈટી) ના કાયમી પરિસર સ્થાપવા માટે સુધારેલ ખર્ચ અંદાજ (આરસીઈ)ને મંજૂરી આપી હતી, જે 2021- 2022 સુધીના સમયગાળા માટે રૂ. 4371.90 કરોડનો કુલ ખર્ચનો અંદાજ છે. આ એનઆઈટીની સ્થાપના વર્ષ 2009માં કરવામાં આવી હતી અને ખૂબ જ મર્યાદિત જગ્યા અને માળખાગત સુવિધાઓ સાથે સંબંધિત હંગામી પરિસરમાં શૈક્ષણિક વર્ષ 2010-2011થી કામગીરી શરૂ કરી હતી. કાયમી પરિસરના પ્રોજેક્ટના નિર્માણ માટે જરૂરી જમીનની ફાળવણીનું કામ પૂર્ણ થવામાં વિલંબ થતા અપેક્ષિત પ્રકારે તેને પૂર્ણ કરી શકાયા નથી અને બાંધકામના ખર્ચ માટે મંજૂર કરવામાં આવેલો ખર્ચ પણ વાસ્તવિક જરૂરિયાત કરતા ઓછો છે. મંજૂર કરેલા સુધારેલા ખર્ચ અંદાજ સાથે, આ એનઆઈટી 31 માર્ચ, 2022 સુધીમાં તેમના સંબંધિત કાયમી પરિસરમાં સંપૂર્ણ રીતે કાર્યરત થઈ જશે. આ પરિસરમાં વિદ્યાર્થીઓની કુલ ક્ષમતા 6320 હશે. એનઆઈટી એ રાષ્ટ્રીય મહત્વની સંસ્થાઓ છે જે એન્જિનિયરિંગ અને ટેકનોલોજીના ક્ષેત્રમાં શ્રેષ્ઠ શિક્ષણ આપતી સંસ્થાઓમાં ગણાય છે અને તેઓએ તેમની ઉચ્ચ ગુણવત્તાના ટેકનિકલ શિક્ષણ સાથે નોંધપાત્ર હાજરી આપી છે. આ સંસ્થાઓ ઉચ્ચ ગુણવત્તાનાટેકનિકલ માનવબળનું સર્જન કરવામાં સક્ષમ છે જે દેશભરમાં ઉદ્યમવૃત્તિ અને રોજગારની તકો પેદા કરશે.
પ્રધાનમંત્રી શ્રી 25મી ઓગસ્ટે સ્માર્ટ ઈન્ડિયા હેકાથોન 2022ના ગ્રાન્ડ ફિનાલેને સંબોધિત કરશે

પ્રધાનમંત્રી શ્રી નરેન્દ્ર મોદી સ્માર્ટ ઈન્ડિયા હેકાથોન 2022ના ગ્રાન્ડ ફિનાલેને 25મી ઓગસ્ટે રાત્રે 8 વાગ્યે વીડિયો કોન્ફરન્સિંગ દ્વારા સંબોધિત કરશે. દેશમાં ખાસ કરીને યુવાનોમાં નવીનતાની ભાવનાને પ્રોત્સાહન આપવાનો પ્રધાનમંત્રી શ્રીનો સતત પ્રયાસ રહ્યો છે. આ વિઝનને ધ્યાનમાં રાખીને, સ્માર્ટ ઈન્ડિયા હેકાથોન (
પ્રધાનમંત્રી શ્રી નરેન્દ્ર મોદી અને ફ્રાન્સ પ્રજાસત્તાકના રાષ્ટ્રપ્રમુખ મહામહિમ ઇમેન્યુઅલ મેક્રોન વચ્ચે ટેલિફોનિક સંવાદ થયો

પ્રધાનમંત્રી શ્રી નરેન્દ્ર મોદી અને ફ્રાન્સ પ્રજાસત્તાકના રાષ્ટ્રપ્રમુખ મહામહિમ ઇમેન્યુઅલ મેક્રોન વચ્ચે આજે ટેલિફોનિક સંવાદ થયો હતો. પ્રધાનમંત્રી શ્રી મોદીએ ભારતના કોવિડ સામેના પ્રતિભાવમાં ફ્રાન્સ દ્વારા આપવામાં આવેલી સહાયતા બદલ રાષ્ટ્રપ્રમુખ મેક્રોનનો આભાર માન્યો હતો. બંને નેતાઓએ પારસ્પરિક હિતના પ્રાદેશિક અને વૈશ્વિક મુદ્દાઓ પર ચર્ચા કરી હતી અને તાજેતરમાં જ સંપન્ન થયેલી ભારત-
ઉર્જા ક્ષેત્રે ભારત અને બેલ્ઝિયમ વચ્ચે સમજૂતીપત્રને મંજૂરી

પ્રધાનમંત્રી શ્રી નરેન્દ્ર મોદીના નેતૃત્વમાં મળેલી કેન્દ્રીય મંત્રીમંડળની બેઠકમાં ભારત અને બેલ્ઝિયમ વચ્ચે સંઘીય અને ક્ષેત્રીય સ્તરે ઉર્જા ક્ષેત્રમાં સહયોગ પર સમજૂતિ પત્રને મંજૂરી આપવામાં આવી હતી. સમજૂતિપત્ર પર ભારત અને બેલ્ઝિયમ સરકારના અધિકારીઓની ઉપસ્થિતિમાં હસ્તાક્ષર કરવામાં આવ્યા હતા. સમજૂતિપત્રનો ઉદ્દેશ્ય બન્ને દેશો વચ્ચે નવી અને નવીકરણીય ઉર્જાના ક્ષેત્રમાં સહયોગ માટે પરસ્પર સહયોગના આધારે સાંસ્થાનિક સંબંધનો આધાર તૈયાર કરવાનો છે. તેનાથી બન્ને વચ્ચે આ ક્ષેત્રમાં તકનીકી સહયોગનો પણ આધાર તૈયાર થઇ શકશે. આ સમજૂતિ હેઠળ પવન ઉર્જા, સૌર ઉર્જા (તડકો અને ફોટો વોલ્ટિક), સ્માર્ટ ગ્રિડ, જૈવ તાપ ઉર્જા, સમુદ્રી ઉર્જામાં નવી અને નવીકરણીય ઉર્જાના વિકાસ પર આખો ભાર રહેશે. સાથે જ ઉર્જાની આપૂર્તિ અને ઉર્જા સુરક્ષાના વિવિધિકરણમાં નવીકરણીય ઉર્જાના યોગદાન અને પરસ્પર સમજૂતિના આધાર પર અન્ય ક્ષેત્રોમાં સહયોગ પર કામ થશે. આ એમઓયુથી બન્ને દેશો વચ્ચે દ્વિપક્ષિય સહયોગને મજબૂત બનાવવા માટે મદદ મળશે.
પ્રધાનમંત્રીએ વારાણસીના કોર્પોરેટર્સ સાથે ચર્ચા કરી

પ્રધાનમંત્રી શ્રી નરેન્દ્ર મોદીએ આજે નવી દિલ્હીમાં તેમના નિવાસસ્થાને વારાણસીના નગરસેવકો (કોર્પોરેટર્સ)ને આવકાર્યા હતા. પ્રધાનમંત્રીએ કોર્પોરેટર્સને શહેરને પ્રવાસીઓ માટે વધારે આકર્ષક બનાવવા ખભેખભો મિલાવીને કામ કરવા જણાવ્યું હતું. તેમણે કોર્પોરેટર્સને તેમના સંબંધિત વોર્ડમાં સ્વચ્છતા જાળવવા પ્રેરિત પણ કર્યા હતા. પ્રધાનમંત્રીએ વારાણસી સંસદીય વિસ્તારમાંથી સરપંચો અને કોર્પોરેટર્સ સાથે પાંચ દિવસીય આદાનપ્રદાન બેઠકોનું આયોજન કર્યું હતું, જેમાં આ બેઠક અંતિમ હતી.
મંત્રીમંડળને ભારત અને દક્ષિણ આફ્રિકા દ્વારા સંયુક્ત ટપાલ ટિકીટ બહાર પાડવાનાં નિર્ણયની જાણકારી આપવામાં આવી

પ્રધાનમંત્રી શ્રી નરેન્દ્ર મોદીની અધ્યક્ષતામાં મંત્રીમંડળને આજે મહાત્મા ગાંધીની પીટર મેરિત્ઝબર્ગ સ્ટેશનની ઘટનાનાં 125મા વર્ષ અને નેલ્સન મંડેલાની જન્મ શતાબ્દીનાં વિષય પર ભારત અને દક્ષિણ આફ્રિકા દ્વારા સંયુક્ત ટપાલ ટિકીટ બહાર પાડવા વિશે જાણકારી આપવામાં આવી હતી. ભારત અને દક્ષિણ આફ્રિકા પરસ્પર સંયુક્ત ટપાલ ટિકીટ બહાર પાડવા વિશે સંમત થયાં હતાં. આ ટપાલ ટિકીટોને મહાત્મા ગાંધીનાં જીવન સાથે સંકળાયેલા મહત્ત્વપૂર્ણ પીટર મેરિત્ઝબર્ગ સ્ટેશનની ઘટનાનાં 125માં વર્ષ અને નેલ્સન મંડેલાની જન્મ શતાબ્દીનાં વિષય પર બહાર પાડવામાં આવી છે. આ સંયુક્ત ટપાલ ટિકીટો 26 જુલાઈ, 2018નાં રોજ બહાર પાડવામાં આવી હતી. ઉપરોક્ત પ્રસંગોની યાદગીરી રૂપે જાહેર કરવામાં આવેલી ટપાલ ટિકીટો પર “ભારતનાં મહાત્મા ગાંધી” અને “દક્ષિણ આફ્રિકાનાં નેલ્સન મંડેલા”ની તસવીરો છે.
સ્વીડન ઇન્ડિયા સંયુક્ત કાર્ય યોજના (તા.17 એપ્રિલ 2018)

પ્રધાનમંત્રી મોદી અને પ્રધાનમંત્રી લવૈન તા. 17 એપ્રિલના રોજ મળ્યા હતા અને વર્ષ 2016માં મુંબઈ ખાતે જાહેર કરેલા સંયુક્ત નિવેદનની બાબતોનો પુનરોચ્ચાર કર્યો હતો. અત્યાર સુધી અમલીકરણમાં થયેલી પ્રગતીને આવકારી હતી અને સહયોગના એકંદર રાજકિય માળખામાં સંયુક્ત નિવેદનની નિષ્ઠા અંગે પણ પુનરોચ્ચાર કર્યો હતો. ભારત અને સ્વીડન લોકશાહીના સમાન મૂલ્યો, કાયદાનું શાસન, માનવ અધિકારોનું સન્માન, ભિન્ન સમુદાયોનું અસ્તિત્વ અને નિયમ આધારિત આંતરરાષ્ટ્રીય રાજકીય વ્યવસ્થાની એકસમાન ભાગીદારીમાં નિષ્ઠા ધરાવે છે. બંને પ્રધાનમંત્રીઓએ જળવાયુ પરિવર્તન, કાર્યસૂચિ-2030, આંતરરાષ્ટ્રીય શાંતિ અને સલામતિ, માનવ અધિકારો, જાતિય સમાનતા, માનવતાવાદી મુદ્દાઓ અને આંતરરાષ્ટ્રીય વ્યાપાર જેવા મહત્વના આંતરરાષ્ટ્રીય મુદ્દાઓ પર પરસ્પર સંમતિથી સંવાદ અને સહયોગ પ્રત્યે નિષ્ઠા દર્શાવી છે. બંને પ્રધાનમંત્રીઓએ જળવાયુ પરિવર્તન અંગેના વૈશ્વિક પ્રયાસો માટે તાકીદે પગલાં લેવાની બાબત અંગે ભારપૂર્વક ઉલ્લેખ કર્યો હતો અને પેરિસ સંધિ બાબતે તેમના સમાન સહયોગ ચાલુ રાખવાની બાબત પર ભાર મૂક્યો હતો. બંને પક્ષો એ બાબતે સંમત થયા હતા કે સુરક્ષા નીતિ અંગે બંને દેશોના સુરક્ષા સલાહકારો દ્વારા સંયુક્ત નિવેદન મુજબ સતત સંવાદ ચાલુ રહેવો જોઈએ. બંને દેશોના પ્રધાનમંત્રીઓ સંયુક્ત રાષ્ટ્રમાં અને અન્ય બહુપક્ષીય મંચ પર ઘનિષ્ઠ સહયોગ બાબતે સંમતિ દર્શાવી હતી. કાર્યસૂચિ-2030 અંગે પરિણામ મળે તે રીતે સભ્ય દેશો સંયુક્ત રાષ્ટ્ર સાથે સુધારા હાથ ધરવાની ખાતરી આપે તેવી હિમાયત કરી હતી. તેમણે સંયુક્ત રાષ્ટ્રની સુરક્ષા પરિષદમાં સુધારા સહિત તેમાં વધુ પ્રતિનિધિત્વ થાય, જવાબદારી આવે, 21મી સદીની વાસ્તવિકતાઓ અંગે અસરકારક અને પ્રતિભાવયુક્ત વલણ દાખવવામાં આવે તેવી ઇચ્છા વ્યક્ત કરી હતી. પ્રધાનમંત્રી મોદીએ, પ્રધાનમંત્રી લવૈનનો સંયુક્ત રાષ્ટની સુરક્ષા પરિષદમાં (વર્ષ 2021-22) બિન કાયમી સભ્યપદ માટે ટેકો આપવાની બાબતને બિરદાવી હતી અને સ્વીડનના ટેકાથી સંયુક્ત રાષ્ટ્રની વિસ્તૃત કરાયેલી સુરક્ષા પરિષદમાં ભારતને કાયમી સભ્યપદ મળે તે માટે ટેકાની ખાતરીને બિરદાવી હતી. બંને પ્રધાનમંત્રીઓએ વૈશ્વિક નિકાસ નિયંત્રણ, પરમાણુ પ્રસાર નિયંત્રણ અને નિઃશસ્ત્રીકરણના ઉદ્દેશોને ટેકો આપવાની અને મજબૂત કરવાની નિષ્ઠા વ્યક્ત કરી હતી અને આ ક્ષેત્રોમાં ઘનિષ્ઠ સહયોગ માટે આશાવાદ વ્યક્ત કર્યો હતો. પ્રધાનમંત્રી લવૈને આંતરરાષ્ટ્રીય નિકાસ નિયંત્રણ વ્યવસ્થામાં ફેરફારોનાં ભારતના પ્રયાસોને બિરદાવ્યા હતા તથા ઓસ્ટ્રેલિયા ગ્રુપ (
પ્રધાનમંત્રીએ રાજકીય પક્ષોનાં નેતાઓ સાથે બેઠક કર

પ્રધાનમંત્રી શ્રી નરેન્દ્ર મોદીએ આજે વીડિયો કોન્ફરન્સ મારફતે સંસદમાં રાજકીય પક્ષોના નેતાઓ સાથે ચર્ચા કરી હતી. પ્રધાનમંત્રીએ જણાવ્યું હતું કે, અત્યારે આખી દુનિયા કોવિડ-19ના ગંભીર પડકારનો સામનો કરી રહી છે. વર્તમાન સ્થિતિ માનવજાતના ઇતિહાસમાં યુગપરિવર્તક ઘટના છે અને આપણે એની અસરનો સામનો કરવા પરિવર્તન કરવું પડશે. તેમણે આ મહામારી સામેના સંઘર્ષમાં કેન્દ્ર સાથે સંયુક્તપણે કામ કરવાના રાજ્ય સરકારનાં પ્રયાસોની પ્રશંસા કરી હતી. તેમણે જણાવ્યું હતું કે, આ સંઘર્ષમાં તમામ રાજકીય પક્ષો એકમંચ પર આવ્યાં છે, જેથી દેશમાં રચનાત્મક અને સકારાત્મક રાજકારણ જોવા મળ્યું છે. તેમણે સોશિયલ ડિસ્ટન્સિંગ, જનતા કર્ફ્યુ કે લૉકડાઉનનું પાલન કરવાના પ્રયાસમાં દરેક અને તમામ નાગરિકની નિષ્ઠા, શિસ્તબદ્ધતા, સમર્પણ અને પ્રતિબદ્ધતાની ભાવનાની પ્રશંસા કરી હતી. પ્રધાનમંત્રીએ ઊભી થઈ રહેલી સ્થિતિની અસર તેમજ સંસાધનની ખેંચ પર ભાર મૂક્યો હતો. છતા ભારત અત્યાર સુધી વાયરસના પ્રસારની ઝડપને નિયંત્રણમાં રાખનારા થોડા દેશોમાં સામેલ છે. તેમણે એવી ચેતવણી પણ આપી હતી કે, સતત સ્થિતિ બદલાઈ રહી છે અને વ્યક્તિએ હંમેશા સતર્ક રહેવાની જરૂર છે. પ્રધાનમંત્રીએ ભારપૂર્વક જણાવ્યું હતું કે, દેશમાં ‘સામાજિક સંકટ’ જેવી સ્થિતિ પ્રવર્તે છે. સરકારને આકરાં નિર્ણયો લેવાની ફરજ પડી છે અને સતત સ્થિતિ પર નજર રાખવી પડશે. તેમણે કહ્યું હતું કે, કેટલીક રાજ્ય સરકારો, જિલ્લા વહીવટીતંત્રો અને નિષ્ણાતોએ લૉકડાઉનનો તબક્કો વધારવાની ભલામણ કરી છે. પ્રધાનમંત્રીએ જણાવ્યું હતું કે, આ બદલાતી સ્થિતિમાં દેશે એની કાર્યસંસ્કૃતિ અને કાર્યશૈલીમાં પરિવર્તન લાવવાનો પ્રયાસ કરવો જોઈએ. તેમણે કહ્યું હતું કે, સરકારની પ્રાથમિકતા દરેક અને તમામનાં જીવનને બચાવવાની છે. તેમણે ઉમેર્યું હતું કે, કોવિડ-19ના પરિણામે દેશ ગંભીર આર્થિક પડકારોનો સામનો કરી રહ્યો છે અને સરકાર તેમાંથી બહાર આવવા પ્રતિબદ્ધ છે. ભારત સરકારનાં ટોચના અધિકારીઓએ નવા પડકારોને પહોંચી વળવા હાથ ધરવામાં આવેલા વિવિધ પગલાં વિશે વિસ્તૃત રજૂઆત કરી હતી, જેમાં પ્રધાનમંત્રી ગરીબ કલ્યાણ યોજના અંતર્ગત વિવિધ લાભનાં વિતરણની સ્થિતિ સામેલ છે. આ બેઠક માટે વિવિધ રાજકીય પક્ષોના નેતાઓએ પ્રધાનમંત્રીનો આભાર માન્યો હતો. તેમણે સમયસર પગલાં લેવા બદલ પ્રધાનમંત્રીની પ્રશંસા કરીને જણાવ્યું હતું કે, સંપૂર્ણ દેશ કટોકટીના સમય દરમિયાન તેમની સાથે છે. તેમણે હેલ્થકેર વર્કર્સનું સ્વાસ્થ્ય જાળવવા અને તેમનો નૈતિક જુસ્સો વધારવા વિશે, પરીક્ષણ સુવિધાઓ વધારવાની, નાનાં રાજ્યો અને કેન્દ્રશાસિત પ્રદેશોને મદદ કરવાની જરૂરિયાત વિશે તથા ભૂખમરો અને કુપોષણના પડકારોને નિયંત્રણમાં લેવા જેવા વિવિધ મુદ્દા પર વાત કરી હતી. તેમણે મહામારી સામે આ સંઘર્ષમાં દેશની ક્ષમતા વધારવા આર્થિક અને અન્ય નીતિગત પગલાં લેવા વિશે પણ વાત કરી હતી. લૉકડાઉન લંબાવવા માટે નેતાઓએ સૂચનો કર્યા હતા અને લૉકડાઉન પૂર્ણ થાય પછી તબક્કાવાર એનો અંત લાવવાની પણ વાત કરી હતી. પ્રધાનમંત્રીએ નેતાઓનો રચનાત્મક સૂચનો અને પ્રતિભાવ બદલ આભાર માન્યો હતો. તેમણે ઉમેર્યું હતું કે, આ સંઘર્ષમાં તેમની પ્રતિબદ્ધતા સરકારને સહાય કરવાની છે, જેથી દેશનો લોકતાંત્રિક પાયો મજબૂત થશે અને સહકારી સંઘવાદને પ્રોત્સાહન મળશે. આ બેઠકમાં કેન્દ્રીય સંસદીય બાબતોનાં મંત્રી, ભારત સરકારનાં વરિષ્ઠ અધિકારીઓ અને દેશભરના રાજકીય પક્ષોના નેતાઓ સહભાગી થયા હતા.
પ્રધાનમંત્રીની ગુજરાત મુલાકાતનુ સમાપન

પ્રધાનમંત્રી શ્રી નરેન્દ્ર મોદીએ આજે હજીરામાં એલએન્ડટી આર્મર્ડ સિસ્ટમ સંકુલનું લોકાર્પણ કર્યું હતું. તેમણે સંકુલની મુલાકાત લીધી હતી અને આ પ્રોજેક્ટ પાછળના ઇનોવેશનમાં ઊંડો રસ દાર્શાવ્યો હતો. પ્રધાનમંત્રીએ નવસારીમાં નિરાલી કેન્સર હૉસ્પિટલનો શિલાન્યાસ પણ કર્યો હતો. આ હૉસ્પિટલથી આ ક્ષેત્રના લોકોને કેન્સર અટકાવવા તથા તેની સારવારનો લાભ મળશે. આ સાથે પ્રધાનમંત્રીની ગુજરાતની મુલાકાતનું સમાપન થયુ છે. ત્રણ દિવસની મુલાકાતમાં સીલવાસા છેલ્લુ સ્થળ અને હવે તેમની મુલાકાતનું આગળનું સ્થળ મુંબઈ રહેશે. પ્રધાનમંત્રીની ગુજરાતની મુલાકાતના પ્રથમ દિવસે તેમણે વાઇબ્રન્ટ સમિટના ભાગ રૂપે એક્ઝીબિશન સેન્ટર ખાતે મુખ્ય ગ્લોબલ ટ્રેડ શોનુ ઉદઘાટન કર્યું હતુ. પ્રધાનમંત્રીએ અમદાવાદમાં અદ્યતન સુપર-સ્પેશ્યાલિટી જાહેર હૉસ્પિટલ- સરદાર વલ્લભભાઈ પટેલ ઈન્સ્ટિટ્યુટ ઑફ મેડિકલ સાયન્સીસ અને રિસર્ચનો શુભારંભ કર્યો હતો. આ પ્રસંગે સંબોધન કરતા તેમણે જણાવ્યું હતુ કે તમામ લોકોને સમાન તકો મળી રહે તે પ્રકારની નિષ્ઠા ધરાવીને અને સોનો સાથ સૌનો વિકાસનું સૂત્ર નવા ભારતનો ભાગ બની રહેશે. સાબરમતી રિવરફ્રન્ટ ખાતે પ્રધાનમંત્રીએ જેનું ઉદઘાટન કર્યું હતું તે અમદાવાદ શોપિંગ ફેસ્ટિવલ 2019 વધુ એક આકર્ષણ પૂરવાર થયુ છે. આ પ્રસંગે વાત કરતાં તેમણે જણાવ્યું હતું કે દેશમાં સરકાર સતત વેપાર-વાણિજ્ય માટે અનુકૂલ વાતાવરણ બનાવી રહી છે. પ્રધાનમંત્રીની ગુજરાત મુલાકાતના બીજા દિવસે ત્રણ દિવસે વાઇબ્રન્ટ ગુજરાત સમિટ-2019નો શુભારંભ થયો હતો. પ્રધાનમંત્રીએ ગાંધીનગરમાં મહાત્મા મંદિર એક્ઝિબિશન કમ કન્વેન્શન સેન્ટર ખાતે સમિટના 9માં સંસ્કરણનું ઉદઘાટન કર્યું હતુ. આ પ્રસંગે એકત્રિત જનમેદનીને સંબોધતા તેમણે જણાવ્યુ હતુ કે ભારત સાથે બિઝનેસ કરવો એક મોટો અવસર છે. આ પ્રસંગે તા. 18 જાન્યુઆરી, 2019ના રોજ ખાસ હાજર રહેલા ઉઝબેકિસ્તાનના રાષ્ટ્રપતિ શ્રી શૌકત મિર્ઝિયોયેવ, ચેક રિપબ્લિકના પ્રધાનમંત્રી શ્રી એન્ડ્રેજ બાબીસ, માલ્ટાના પ્રધાનમંત્રી ડૉ. જોસેફ મસ્કત અને ડેનમાર્કના પ્રધાનમંત્રી શ્રી લાર્સ લોક્કે રાસમુસેન સાથે મહત્વપૂર્ણ ચર્ચાઓ યોજવામાં આવી હતી. ઉદ્યોગ જગતના અગ્રણીઓએ વાઇબ્રન્ટ ગુજરાત સમિટ પ્રસંગે સંખ્યાબંધ રોકાણોની જાહેરાત કરી હતી.
મંત્રીમંડળે પ્રવાસનમાં સહકાર માટે ભારત અને દક્ષિણ આફ્રિકા વચ્ચેના એમઓયુને મંજૂરી આપ

પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળે પ્રવાસનના ક્ષેત્રમાં ભારત અને દક્ષિણ આફ્રિકા વચ્ચે થયેલા સમજૂતીકરાર (એમઓયુ)ને પૂર્વવતી અસર સાથે મંજૂરી આપી છે. આ એમઓયુ 08.07.2016ના રોજ થઈ હતી. આ એમઓયુના મુખ્ય ઉદ્દેશો છેઃ 1) પ્રવાસન ક્ષેત્રમાં દ્વિપક્ષીય સહકાર વધારવો; 2) પ્રવાસન સાથે સંબંધિત માહિતી અને ડેટાનું આદાનપ્રદાન; 3) હોટેલ્સ અને ટૂર ઓપરેટર્સ સહિત પ્રવાસન ક્ષેત્રના સહભાગીઓ વચ્ચે સહકારને પ્રોત્સાહન આપવું; 4) માનવ સંસાધન વિભાગમાં સહકાર માટે આદાનપ્રદાન કાર્યક્રમો સ્થાપિત કરવા; 5) પ્રવાસન અને હોસ્પિટાલિટી સેક્ટરમાં રોકાણ કરવું; 6) બંને દેશો વચ્ચે દ્વિમાર્ગીય પ્રવાસનને પ્રોત્સાહન આપવા ટૂર ઓપરેટર્સ/મીડિયા/અભિપ્રાય ઊભો કરતા લોકોની મુલાકાતોને વધારવી; 7) પ્રમોશન, શિક્ષણ, માર્કેટિંગ, સ્થળના વિકાસ અને મેનેજમેન્ટના ક્ષેત્રોમાં અનુભવોનું આદાનપ્રદાન કરવું; 8) એકબીજાના દેશમાં ટ્રાવેલ ફેર/એક્ઝિબિશનમાં સહભાગી થવું; અને 9) સુરક્ષિત, સન્માનજનક અને સ્થાયી પ્રવાસનને પ્રોત્સાહન આપવું. ષૃષ્ઠભૂમિ: ભારત અને દક્ષિણ આફ્રિકા મૈત્રીપૂર્ણ દ્વિપક્ષીય સંબંધો ધરાવે છે. દક્ષિણ આફ્રિકામાંથી ભારતમાં પ્રવાસીઓની સંખ્યા વધી રહી છે અને તે ભારત માટે પ્રવાસન વ્યવસાય મેળવવાનું બજાર બન્યું છે (2015માં દક્ષિણ આફ્રિકામાંથી ભારતમાં અંદાજે 51922 પ્રવાસીઓ આવ્યા હતા). ભારતે દક્ષિણ આફ્રિકાના નાગરિકો માટે ઇલેક્ટ્રોનિક ટૂરિસ્ટ વિઝા (ઇટીવી) સુવિધા શરૂ કરી છે, જેને બંને દેશોના પ્રવાસન વેપારમાંથી સારો પ્રતિસાદ મળ્યો છે. એમઓયુ આ વિકસતા સ્ત્રોત બજારમાંથી પ્રવાસીઓની સંખ્યા વધારવામાં મહત્ત્વપૂર્ણ માધ્યમ બનશે.
પ્રધાનમંત્રી શ્રીની ફિનલેન્ડના પ્રધાનમંત્રી સાથે મુલાકાત

પ્રધાનમંત્રી શ્રી નરેન્દ્ર મોદીએ ફિનલેન્ડના પ્રધાનમંત્રી શ્રી મહામહિમ કુ. સન્ના મારિન સાથે કોપનહેગનમાં 2જી ભારત-નોર્ડિક સમિટની દરમિયાન મુલાકાત કરી. બંને નેતાઓ વચ્ચે આ પ્રથમ રૂબરૂ મુલાકાત હતી. બંને પક્ષોએ 16 માર્ચ, 2021ના રોજ યોજાયેલી દ્વિપક્ષીય વર્ચ્યુઅલ સમિટના પરિણામોના અમલીકરણમાં થયેલી પ્રગતિ પર સંતોષ વ્યક્ત કર્યો હતો. બંને નેતાઓએ નોંધ્યું હતું કે વિજ્ઞાન અને શિક્ષણમાં સ્થિરતા, ડિજિટલાઇઝેશન અને સહકાર જેવા ક્ષેત્રો દ્વિપક્ષીય ભાગીદારીના મહત્વના આધારસ્તંભ છે. તેઓએ
પ્રધાનમંત્રીએ કેરળના મુખ્યમંત્રી સાથે કેરળમાં ભારે વરસાદ અને ભૂસ્ખલન વિશે વાતચીત કરી

પ્રધાનમંત્રી શ્રી નરેન્દ્ર મોદીએ કેરળના મુખ્યમંત્રી શ્રી પિનારાઈ વિજયન સાથે વાતચીત કરી અને કેરળમાં ભારે વરસાદ અને ભૂસ્ખલનની સ્થિતિ વિશે ચર્ચા કરી. પ્રધાનમંત્રીએ કેરળમાં ભારે વરસાદ અને ભૂસ્ખલનથી લોકોનાં મોત પર પણ ઊંડા શોકની લાગણી વ્યક્ત કરી છે. શ્રેણીબદ્ધ ટ્વીટ્સમાં પ્રધાનમંત્રીએ કહ્યું; “કેરળના સીએમ શ્રી @vijayanpinarayi સાથે વાતચીત કરી અને કેરળમાં ભારે વરસાદ અને ભૂસ્ખલનની સ્થિતિ વિશે ચર્ચા કરી. અધિકારીઓ ઘાયલ અને પ્રભાવિતોની સહાયતા માટે સ્થળ પર કાર્યરત છે. હું તમામની સુરક્ષા અને કલ્યાણ માટે પ્રાર્થના કરૂં છું. એ દુઃખદ છે કે કેરળમાં ભારે વરસાદ અને ભૂસ્ખલનના કારણે કેટલાક લોકોએ જીવ ગુમાવ્યો, શોકગ્રસ્ત પરિવારો પ્રત્યે સંવદેના.”
જાપાનના સાસંદોના પ્રતિનિધિમંડળે પ્રધાનમંત્રીની મુલાકાત લીધી

જાપાનના સાસંદોના પ્રતિનિધિમંડળે આજે પ્રધાનમંત્રી શ્રી નરેન્દ્ર મોદીની મુલાકાત લીધી હતી. આ પ્રતિનિધિ મંડળનું નેતૃત્વ શ્રી તોશીહિરો નીકાઈએ કર્યું હતું અને તેમાં શ્રી મોટૂ હયાસી અને શ્રી તતસુઓ હિરાનો પણ સામેલ હતા. પ્રધાનમંત્રીએ સપ્ટેમ્બરમાં ફ્રેન્ડશીપ લિગમાં જાપાન-ભારતના સાંસદો સાથેના તેમના સંવાદને યાદ કર્યો અને બન્ને દેશોના ધારાસભ્યો વચ્ચેના વધતા સંવાદને આવકાર્યો હતો. પ્રધાનમંત્રીએ રાજ્યકક્ષાના વિધાનસભ્યો વચ્ચેના આદાન-પ્રદાનને મજબૂત બનાવવા પણ કહ્યું હતું. પ્રધાનમંત્રીએ શ્રી તોશીહિરો નીકાઈ દ્વારા સુનામીઓથી ઊભા થતા ખતરા અંગે જાગૃતિ લાવવા અને આપદા જોખમ ન્યૂનીકરણ તથા આપદા સંચાલનના ક્ષેત્રોમાં દ્વીપક્ષીય સહકાર મજબૂત બનાવવાની પહેલને આવકારી હતી. પ્રધાનમંત્રીએ કહ્યું હતું કે તેઓ આગામી સપ્તાહે તેમની જાપાનની મુલાકાત માટે પણ આતુર છે.
કેન્દ્રિય મંત્રીમંડળે નીચેનાં નિયમનો લાગુ કરવાની મંજૂરી આપી

દીવ અને દમણ નગરપાલિકા (સંશોધન) નિયમન, 2018 દાદરા અને નગર હવેલી નગરપાલિકા પરિષદ (સંશોધન) નિયમન, 2018 આંદામાન અને નિકોબાર ટાપુ સમૂહ (નગરપાલિકા) સંશોધન નિયમન, 2018 પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રિય મંત્રીમંડળે નીચેનાં નિયમનોને મંજૂરી આપી છેઃ- દીવ અને દમણ નગરપાલિકા (સંશોધન) નિયમન, 2018 દાદરા અને નગર હવેલી નગરપાલિકા પરિષદ (સંશોધન) નિયમન, 2018 આંદામાન અને નિકોબાર ટાપુ સમૂહ (નગરપાલિકા) સંશોધન નિયમન, 2018 અસર: ઉપરોક્ત કેન્દ્રશાસિત પ્રદેશો દમણ અને દીવ, દાદરા અને નગર હવેલી તથા આંદામાન અને નિકાબોર ટાપુ સમૂહોની નગરપાલિકોનાં બંધારણ, વહીવટ અને શક્તિનાં સંદર્ભમાં શ્રેષ્ઠ જોગવાઈ સુનિશ્ચિત કરવામાં સહાયતા મળશે. વિગત: અ. પક્ષપલટાનો વિરોધ, સકારાત્મક અવિશ્વાસ પ્રસ્તાવ, લોકપાલની રચના વગેરે સાથે સંબંધિત જોગવાઈઓને ક્રમશઃ ‘દમણ અને દીવ નગરપાલિકા નિયમન, 1968’, ‘દાદરા અને નગર હવેલી નગરપાલિકા પરિષદ નિયમન, 2004’ અને આંદામાન અને નિકોબાર ટાપુ સમૂહ, (નગરપાલિકા) નિયમન, 1994માં સામેલ કરવામાં આવશે. નિયમો અને અન્ય સંશોધન પણ સામેલ કરવામાં આવશે, જેમ કે (1) ઉપનિવેશીય સંદર્ભ હટાવવા માટે ‘સેવક’નાં સ્થાને કર્મચારીનો દરજ્જો આપવામાં આવશે, (2) ઇલેક્ટ્રોનિક વોટિંગ મશીન મારફતે મતદાનની જોગવાઈ, (3) સીસીએસ (સીસીએ) નિયમ, 1965ને દંડ પ્રક્રિયામાં લાગુ કરવા અને (4) ઘણાં વર્ષ અગાઉ નિયત દંડની રકમની સમીક્ષા કરવી.
લોકસભામાં સામેલ ઉચ્ચ ન્યાયાલયોની વાણિજ્યિક અદાલતો, વાણિજ્યિક ડિવીઝન અને વાણિજ્યિક અપીલીય ડિવીઝન બિલ-2015માં સંશોધનને મંજૂરી

પ્રધાનમંત્રી શ્રી નરેન્દ્ર મોદીની અધ્યક્ષતામાં થયેલી કેન્દ્રીય મંત્રિમંડળની બેઠકમાં લોકસભામાં સામેલ ઉચ્ચ ન્યાયાલયોની વાણિજ્યિક અદાલતો, વાણિજ્યિક ડિવીઝન અને વાણિજ્યિક અપીલીય ડિવીઝન બિલ-2015માં આધિકારિક સંશોધનને મંજૂરી આપી દીધી છે. સંશોધન આ પ્રકારે હશે- 1. ઉપનિયમ 10માં ઉલ્લેખિત શબ્દ વાણિજ્યિક અપીલીય ડિવીઝનની જગ્યાએ વાણિજ્યિક ડિવીઝન શબ્દનો ઉપયોગ કરવામાં આવશે. 2. ઉપનિયમ 7માં પહેલા પ્રાવધાનને એ સ્પષ્ટ કરવા માટે સંશોધિત કરાશે કે ઉપરોક્ત પ્રાવધાન લંબિત બાબતોમાં પણ ઉપયોગ થશે. આનાથી ડિવિઝન બેંચો પર દબાણ ઓછું થશે. ઉપનિયમ 7ના પહેલા પ્રાવધાનથી ઉક્ત પ્રાવધાનમાં વધુ સ્પષ્ટતા આવશે. આ સંશોધન સંસદના વર્તમાન સત્રમાં રજૂ થવાની આશા છે. દસમા ઉપનિયમમાં સંશોધન પછી મધ્યસ્થતા માટે ઉચ્ચ ન્યાયાલયોમાં દાખલ બધી અરજી અને અપીલો હાઈકોર્ટના વાણિજ્યિક ડિવીઝનોમાં એક જજવાળી બેંચમાં સાંભલી શકાય છે. પૃષ્ઠભૂમિ અધ્યાદેશના બદલાયેલા બિલને લોકસભામાં 7-12-2015ના રોજ રજૂ કરાયું હતું. બિલના ઉપ નિયમ 10(1) અને (2) મુજબ હાઈકોર્ટમાં મધ્યસ્થતાની બાબતમાં દાખલ બધી અરજીઓ અને અપીલોને એવા વાણિજ્યિક અપીલીય ડિવીઝનમાં સાંભળવામાં આવશે, જેમાં બે જજની બેંચ હશે. આ સંબંધમાં એ ચિંતા વ્યક્ત કરાઈ હતી કે આનાથી ઉચ્ચ ન્યાયાલયોનો ભાર ઘણો વધી જશે. 21 ઓક્ટોબર, 2015ના રોજ મંત્રિમંડળની બેઠકમાં વાણિજ્યિક અદાલતોં, હાઈકોર્ટના વાણિજ્યિક અપીલીય ડિવિઝન અને વાણિજ્યિક ડિવીઝન બિલ 2015 માટે અધ્યાદેશ લાવવાને મંજૂરી અપાઈ હતી. ત્યારબાદ અધ્યાદેશના બદલે બિલ લાવવાને મંજૂરી અપાઈ છે. આ મુજબ રાષ્ટ્રપતિએ 23-10-2015ના રોજ અધ્યાદેશને મંજૂરી આપી હતી.
પ્રધાનમંત્રીએ સંસદમાં રાષ્ટ્રપતિ શ્રી રામનાથ કોવિંદ માટે આયોજિત વિદાય કાર્યક્રમમાં હાજરી આપી

પ્રધાનમંત્રી શ્રી નરેન્દ્ર મોદીએ આજે સંસદમાં રાષ્ટ્રપતિ શ્રી રામનાથ કોવિંદ માટે આયોજિત વિદાય કાર્યક્રમમાં હાજરી આપી હતી. એક ટ્વીટમાં પ્રધાનમંત્રીશ્રીએ કહ્યું: “આજે અગાઉ, સંસદમાં રાષ્ટ્રપતિ કોવિંદજી માટે આયોજિત વિદાય કાર્યક્રમમાં હાજરી આપી હતી. તેમાં વિવિધ પક્ષોના મંત્રીઓ અને નેતાઓએ હાજરી આપી હતી.”
પ્રધાનમંત્રીએ આસામમાં ગોગામુખમાં આઇએઆરઆઈનું શિલારોપણ કર્યું, જનમેદનીને સંબોધી

પ્રધાનમંત્રી શ્રી નરેન્દ્ર મોદીએ આજે આસામમાં ગોગામુખમાં ભારતીય કૃષિ સંશોધન સંસ્થાનું શિલારોપણ કર્યું હતું. આ પ્રસંગે એકત્ર જનમેદનીને સંબોધતા પ્રધાનમંત્રીએ આસામમાં રાજ્ય સરકાર અને મુખ્યમંત્રી સર્વાનંદ સોનોવાલને રાજ્યમાં તેમની કામગીરી બદલ અભિનંદન આપ્યાં હતાં. તેમણે જણાવ્યું હતું કે, આજે આઇએઆરઆઈ માટે થયેલું શિલારોપણ ભવિષ્યમાં હકારાત્મક રીતે સંપૂર્ણ વિસ્તારને અસર કરવાની સંભવિતતા ધરાવે છે. તેમણે કહ્યું હતું કે, કૃષિને 21મી સદીની જરૂરિયાત મુજબ વિકસાવવાની જરૂર છે. તેમણે ઉમેર્યું હતું કે, ખેડૂતોએ બદલાતી ટેકનોલોજીમાંથી લાભ લેવો જોઈએ. તેમણે વિસ્તારની ચોક્કસ જરૂરિયાતોને ધ્યાનમાં રાખીને આધુનિક કૃષિ અને ટેકનોલોજીકલ નવીનતાની જરૂરિયાત પર ભાર મૂક્યો હતો. પ્રધાનમંત્રીએ વર્ષ 2022માં દેશની આઝાદીની 75મી વર્ષગાંઠ સુધીમાં ખેડૂતોની આવક બમણી કરવાનાં વિઝન વિશે વાત કરી હતી. પ્રધાનમંત્રીએ કહ્યું હતું કે, કેન્દ્ર સરકારે છેલ્લાં ત્રણ વર્ષમાં ખેડૂતોનાં કલ્યાણ માટે અનેક પગલાં લીધા હતાં. આ સંદર્ભમાં તેમણે સોઇલ હેલ્થ કાર્ડ, પ્રધાનમંત્રી કૃષિ સિંચાઈ યોજના અને પ્રધાનમંત્રી ફસલ બીમા યોજનાનો ઉલ્લેખ કર્યો હતો. તેમણે સમગ્ર દેશમાં સ્થાપિત સોઇલ હેલ્થ લેબોરેટરીઓનાં વિસ્તૃત નેટવર્ક અને ખેડૂતો વચ્ચે ફસલ બીમા યોજનાની લોકપ્રિયતા વિશે વાત કરી હતી. પ્રધાનમંત્રીએ ઉત્તર-પૂર્વમાં જોડાણ વધારવા પાંચ તત્ત્વો – “પંચ તત્ત્વ” ની વાત કરી હતી, જે રેલવે, હાઇવે, એરવેઝ, જળમાર્ગો અને આઇ-વેઝ છે. તેમણે કહ્યું હતું કે, તેમની સરકાર આ “પંચ-તત્વ” મારફતે ઉત્તર-પૂર્વમાં લોકોની સમૃદ્ધિ અને કલ્યાણને વધારવા કામ કરે છે.
પ્રધાનમંત્રી શ્રીએ ‘મહિલા સશક્તીકરણના 8 વર્ષ’ની વિગતો શેર કરી

પ્રધાનમંત્રી શ્રી નરેન્દ્ર મોદીએ narendramodi.in વેબસાઈટ પર ઉપલબ્ધ વિવિધ લેખોની વિગતો શેર કરી છે જેમાં નારી શક્તિના સશક્તીકરણ તરફ સરકારના કાર્ય વિશે માહિતી છે. શ્રી મોદીએ
પ્રધાનમંત્રી ઓડિશામાં: તાલચેર ફર્ટિલાઇઝર પ્લાન્ટને ફરી શરૂ કરવા માટેનાં કાર્યનો પ્રારંભ, ઝારસુગુડા એરપોર્ટનું ઉદઘાટન કર્યું

પ્રધાનમંત્રી શ્રી નરેન્દ્ર મોદીએ આજે ઓડિશાની મુલાકાત લીધી હતી. તેમણે તાલચેરમાં તાલચેર ફર્ટિલાઇઝર પ્લાન્ટને ફરી શરૂ કરવા માટે કાર્યારંભ દર્શાવતી તકતીનું અનાવરણ કર્યું હતું. આ પ્રસંગે તેમણે ફર્ટિલાઇઝર પ્લાન્ટ પર કામ શરૂ કરવાની દિશામાં મહત્ત્વપૂર્ણ પગલું હાથ ધર્યાની ખુશી વ્યક્તિ કરી હતી. પ્રધાનમંત્રીએ જણાવ્યું હતું કે, અમે સ્વપ્નો સાકાર કરી રહ્યાં છીએ, જે લાંબા સમય અગાઉ પૂર્ણ થવાની જરૂર હતી. તેમણે કહ્યું હતું કે, સરકારનો ઉદ્દેશ ભારતને વૃદ્ધિની નવી ઊંચાઈ પર લઈ જવાનો છે, ફર્ટિલાઇઝર પ્લાન્ટ જેવા વિવિધ પ્રોજેક્ટ ભારતની વિકાસગાથાનાં કેન્દ્રમાં છે. તેમણે ઉમેર્યું હતું કે, આ પ્લાન્ટ અત્યાધુનિક ટેકનોલોજીનો ઉપયોગ કરશે. પ્રધાનમંત્રીએ ઝારસુગુડામાં એરપોર્ટનું ઉદઘાટન કર્યું હતું અને ઝારસુગુડાથી રાયપુરની પ્રથમ ફ્લાઇટને લીલી ઝંડી આપી હતી. તેમણે ગરજનબહાલ કોલસાની ખાણો અને ઝારસુગુડા-બારાપલી-સરગડા રેલવે લિન્ક દેશને અર્પણ કરી હતી. તેમણે દુલંગા કોલસાની ખાણોથી કોલસાનું ઉત્પાદન અને પરિવહનની શરૂઆત દર્શાવતી તકતીનું અનાવરણ કર્યું હતું. આ પ્રસંગે તેમણે જણાવ્યું હતું કે, તેઓ ઝારસુગુડામાં એરપોર્ટ અને અન્ય વિકાસલક્ષી વિવિધ પ્રોજેક્ટનું ઉદઘાટન કરીને ખુશ છે. તેમણે ઉમેર્યું હતું કે, આ વિકાસલક્ષી કાર્યો ઓડિશાનાં લોકો માટે ફાયદારૂપ થશે. પ્રધાનમંત્રીએ કહ્યું હતું કે, ભારતનું ઉડ્ડયન ક્ષેત્ર ઝડપથી બદલાઈ રહ્યું છે અને આ 125 કરોડ ભારતીયો માટે સારાં પરિણામ આપશે. પ્રધાનમંત્રીએ જણાવ્યું હતું કે, ઝારસુગુડામાં આ એરપોર્ટમાં મોકાની જગ્યાએ સ્થિત છે, જે ઓડિશાનાં લોકોની જરૂરિયાત પૂર્ણ કરશે. તેમણે કહ્યું હતું કે, સંપૂર્ણ અને સર્વાંગી વિકાસનું હાર્દ કનેક્ટિવિટી છે. પ્રધાનમંત્રીએ ઉમેર્યું હતું કે, કેન્દ્ર સરકાર સમગ્ર દેશમાં કનેક્ટિવિટી વધારવા પ્રયાસરત છે.
પ્રધાનમંત્રીએ બેંગકોકમાં 16માં ભારત – આસિઆન શિખર સંમેલનમાં ભાગ લીધો

પ્રધાનમંત્રી શ્રી નરેન્દ્ર મોદીએ આજે થાઇલેન્ડના બેંગકોક ખાતે યોજાયેલી 16માં ભારત – આસિઆન શિખર સંમેલનમાં ભાગ લીધો હતો. પ્રધાનમંત્રીએ 16માં ભારત – આસિઆન શિખર સંમેલનમાં સહભાગી થવા બદલ ખુશી વ્યક્ત કરવા સાથે પોતાનું સંબોધન શરૂ કર્યું હતું. તેમણે હુંફાળા આતિથ્ય સત્કાર બદલ થાઇલેન્ડનો આભાર વ્યક્ત કર્યો હતો અને આગામી વર્ષની સમિટના ચેરમેન બની રહેલા વિએતનામને શુભેચ્છાઓ પાઠવી હતી. પ્રધાનમંત્રીએ જણાવ્યું હતું કે, ભારતની પૂર્વમાં કામ કરવાની નીતિ (એક્ટ ઇસ્ટ પોલિસી) ઇન્ડો-પેસિફિક વ્યૂહરચના માટે અતિ મહત્વપૂર્ણ બાબત છે; તેમણે ઉમેર્યું હતું કે પૂર્વમાં કામ કરવાની નીતિમાં આસિઆન પાયાના સ્તરે છે. મજબૂત આસિઆનથી ભારતને ફાયદો થશે. પ્રધાનમંત્રીએ ભૂમિ, દરિયાઇ અને વાયુ તેમજ ડિજિટલ કનેક્ટિવિટી સુધારવા માટે લેવામાં આવી રહેલાં પગલાંઓનો પણ ઉલ્લેખ કર્યો હતો. એક બિલિયન ડોલર ભારતીય લાઇન ઓફ ક્રેડિટ ભૌતિક અને ડિજિટલ કનેક્ટિવિટી સુધારવામાં લાભદાયી પુરવાર થશે તેમ તેમણે જણાવ્યું હતું. પ્રધાનમંત્રીએ ખાસ ઉલ્લેખ કર્યો હતો કે ગત વર્ષની સમિટ યાદગાર હતી અને સિંગાપોરની અનૌપાચિક સમિટમાં લેવાયેલા નિર્ણયોના અમલીકરણથી ભારત અને આસિયાન વધુ નજીક આવ્યા છે. ભારત અને આસિયાનને પારસ્પરિક ફાયદો થાય તેવા સહકાર અને ભાગીદારીમાં વધારો કરવા માટે ભારત વધુ ઇચ્છા ધરાવે છે અને કૃષિ, સંશોધન, એન્જિનિયરિંગ, વિજ્ઞાન અને